Rhea (mitologie) - Wikipedia
Rhea ry op ’n leeu, Pergamon-altaar, Pergamonmuseum in Berlyn
Krios, Koios, Kronos, Hyperion, Iapetos, Mnemosyne, Okeanos, Phoibe, Tethys, Theia, Themis, Briareos, Cottus, Gyges, Arges, Brontes, Steropes, die gigante, die Eriniërs, Meliai, Afrodite
Rhea (Grieks: Ῥέα) was in die Griekse mitologie ’n Titaan en is genoem "die moeder van gode". Sy was die dogter van Uranos en Gaia, die metgesel van haar broer Kronos en die moeder van Demeter, Hades, Hera, Hestia, Poseidon en Zeus, ses van die Olimpiese gode wat later die Titane verslaan het.
Rhea se man, Kronos, het hul kinders net ná hul geboorte ingesluk om ’n voorspelling te voorkom dat sy kind sy bewind sal oorneem nes Kronos sy pa, Uranos, se bewind omvergewerp het. Toe die sesde kind, Zeus, gebore word, het Rhea vir Kronos ’n klip, in klere toegedraai, gegee en hy het dit ingesluk. Rhea het Zeus toe in Kreta weggesteek, waar hy grootgeword het.